EkBass/fiwiki-20250220-pages-articles huggingface dataset:
Fort Knox

Fort Knox (vuoteen 1932 asti Camp Knox) on vuonna 1918 perustettu Yhdysvaltain maavoimien tukikohta Kentuckyssa Louisvillen eteläpuolella. Sen pinta-ala on 441 neliökilometriä. Tukikohta on kuuluisa siellä olevan maailman toiseksi suurimman kultavarannon takia. Kultavaranto koostuu ilmoitetusta mutta varmentomattoman tiedon mukaan 368 000 kultaharkosta, joiden yhteenlaskettu paino on noin 4 578 tonnia.Avointa tarkistuslaskentaa ei ole tehty vuosikymmeniin. Fort Knoxin kultavarannon säilytyspaikan rakennutti Yhdysvaltain valtiovarainministeriö vuonna 1936. Kullan lisäksi siellä on säilytetty mm. arvokkaita asiakirjoja. Kultamäärältään mitaten vielä suurempi varastopaikka on New Yorkissa Manhattanilla Federal Reserve Bankin tiloissa, jossa säilytettävän kultavarannon koko on noin 7 000 tonnia. Tukikohdan valtion turvallisuudelle merkittävän aseman vuoksi sinne ei ole päästetty vierailijoita kuin kerran vuonna 1974, jolloin noin jokusen kymmentä median edustajaa ja tusinan verran Yhdysvaltain edustajainhuoneen jäseniä pääsi sinne vierailulle katsomaan vain yhtä valittua holvia jossa on iso määrä kultaharkkoja.Muita holveja ei esittelyn aikana nähty,joten koko kultakannan todellien määrä on arvoitus Vuoden 2000 väestönlaskennassa Fort Knoxissa oli 12 377 asukasta, 2 748 kotitaloutta ja 2 596 perhettä. Asukkaista 66,32 % oli valkoihoisia, 23,08 % afroamerikkalaisia, 0,73 % intiaaneja, 1,65 % aasialaisia ja 8,24 % muita. Vuonna 2010 Fort Knoxin väkiluku oli 10 124. == Fort Knoxin komentajat == Luettelo on epätäydellinen. *Julian Robert Lindsey (helmikuu 1932 - 1934) *Guy Vernor Henry, Jr. (1934 - 1936) *Daniel Van Voorhis (1936 - ?) *Adna Chaffee, Jr. (? - elokuu 1941) *Jacob L. Devers (elokuu 1941 - 1943) *Charles Lewis Scott (1943 - 1946) *Paul E. Funk (kesäkuu 1992 - lokakuu 1993) *Larry Jordan (marraskuu 1993 - ?) *Peggy Combs (? - 25\. toukokuuta 2016) *Christopher Hughes (25. toukokuuta 2016 - 11\. toukokuuta 2018) *John Evans, Jr. (11. toukokuuta 2018 -) == Fort Knox populaarikulttuurissa == James Bond -elokuvassa 007 ja Kultasormi vuodelta 1964 kullanhimon riivaama Auric Goldfinger aikoo saattaa Yhdysvaltain ja maailman talouden sekasortoon saastuttamalla maailman tunnetuimman kultavarannon - Fort Knoxin - ydinsäteilyllä räjäyttämällä siellä kiinalaisten hänelle antaman ydinpommin. Bond onnistuu estämään tämän. L. Ron Hubbardin romaaniin Battlefield Earth perustuvassa elokuvassa Taistelukenttä Maa vuodelta 2000 ihmiskunnan jäänteet antavat Fort Knoxista kultaa sitä himoitseville avaruusolennoille. ==Lähteet== == Aiheesta muualla == * Fort Knoxin tukikohdan sivusto Luokka:Yhdysvaltain sotilastukikohdat Luokka:Yhdysvaltain maavoimat Luokka:Kentucky
Teknologinen konvergenssi

Teknologinen konvergenssi tarkoittaa suuntausta, jossa erilliset teknologiat lähestyvät toisiaan ja muuttuvat samankaltaisemmiksi. Ilmiöstä voidaan käyttää myös termiä teknologinen samankaltaistuminen tai teknologinen samaistuminen. Esimerkiksi tietokoneeseen on sen kehityksen aikana konvergoitunut, yhtynyt mm. laskin (taulukkolaskenta), kirjoituskone (tekstinkäsittely), posti (sähköposti), pankki (maksaminen Internetissä), kirjasto (Internet), pelaaminen (tietokonepelit). Taloudellisessa yhteydessä voidaan tarkoittaa toimialojen teknologista konvergenssia. Siinä on kyse eri toimialoilla olevien yritysten käyttämien tai tuottamien tuotteiden sekä palveluiden teknologioiden samankaltaistumisesta. Luokka:Talous Luokka:Tekniikka
Eero Kytölä

Eero Ilmari Kytölä (s. 10. elokuuta 1962 Helsinki) on suomalainen entinen keski- ja pikamatkojen juoksija. Kytölä voitti 1 500 metrin juoksun Suomen mestaruuden vuonna 1985 ajalla 3.42,99 http://www.gbrathletics.com/nc/fin.htm. 800 metrillä hän oli hopealla vuosina 1985 ja 1986 sekä pronssilla vuonna 1983. Hallissa hän saavutti SM-hopeaa 800 metrillä vuonna 1985. Kytölä juoksi 800 metrillä Berliinissä 23. elokuuta 1985 ajan 1.46,44, jolla hän on matkan yhdeksänneksi nopein suomalaisjuoksija http://www.apulanta.fi/matti/yu/suomi.html. Seuratasolla hän edusti Helsingin Kisa-Veikkoja. == Lähteet == Luokka:Suomalaiset keskimatkojen juoksijat Luokka:Vuonna 1962 syntyneet Luokka:Elävät henkilöt
Jukka Savonheimo

Reino Jukka Antero Savonheimo (s. 20. lokakuuta 1966 Helsinki) on suomalainen keski- ja kestävyysmatkojen juoksija sekä maastojuoksija. Parhaiten Savonheimo on menestynyt 1 500 metrin matkalla. Savonheimo voitti 1 500 metrin juoksun Suomen mestaruuden Oulussa 1990 ja Jyväskylässä 1992 http://www.gbrathletics.com/nc/fin.htm. Hopealla hän on tällä matkalla ollut 1988, 1991 ja 1995 sekä pronssilla 1993, 1994 ja 1997. Hallissa Savonheimo on voittanut SM-kultaa 1 500 metrillä 1996 ja 1998 sekä 3 000 metrillä 1990, 1993, 1996 ja 1998. Hopealla hän oli sisäradalla 1 500 metrillä 1999. Maastojuoksussa paras SM-sijoitus on lyhyen radan kilpailun pronssi vuodelta 1998. Maastojuoksun EM-kilpailuissa hän on ollut kahdesti. Vuonna 1996 Belgian Charleroissa hän juoksi sijalle 48. ja 1997 Portugalin Oeirasissa hän oli 66.http://www.european-athletics.org/files/eccc/statistical_handbook.pdf Seuratasolla Savonheimo edustaa Turun Weikkoja. == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1966 syntyneet Luokka:Elävät henkilöt
Luettelo 3 000 metrin juoksun Suomen mestareista

Tämä on luettelo 3 000 metrin juoksun Suomen mestareista. 3 000 metrin juoksun Suomen mestaruuksista kilpailtiin naisten sarjassa Kalevan kisoissa vuosina 1972–1994. Päivi Tikkanen voitti matkan kymmeneen kertaan. Vuosi Voittaja Aika 1972 Nina Holmén 9.29,2 1973 Pirjo Vihonen 9.16,6 1974 Sinikka Tyynelä 9.30,8 1975 Helena Pietilä 9.29,0 1976 Irja Paukkonen 9.31,78 1977 Sinikka Tyynelä 9.22,1 1978 Sinikka Tyynelä 9.14,5 1979 Aila Virkberg 9.31,75 1980 Tuija Toivonen 9.21,05 1981 Marjo-Riitta Lakka 9.16,03 1982 Helena Heikkinen 9.08,60 1983 Helena Heikkinen 9.12,04 1984 Tuija Toivonen 9.09,86 1985 Päivi Tikkanen 9.06,04 1986 Päivi Tikkanen 9.10,96 1987 Päivi Tikkanen 9.02,61 1988 Päivi Tikkanen 9.14,28 1989 Päivi Tikkanen 8.56,31 1990 Päivi Tikkanen 9.18,03 1991 Päivi Tikkanen 9.10,98 1992 Päivi Tikkanen 9.15,59 1993 Päivi Tikkanen 9.11,64 1994 Päivi Tikkanen 9.19,20 ==Lähteet== * http://www.arrs.run/NC_O5KFIN.htm * http://www.gbrathletics.com/nc/fin.htm 3 000 metrin juoksu
Huutoniemi

Huutoniemi () on osa-alue Vaasassa ja kaupungin vanhimpia omakotialueita. Huutoniemeltä on keskustaan noin kolme kilometriä. Huutoniemen suuralueeseen kuuluva Huutoniemen tilastollinen pienalue kattaa varsinaisen Huutoniemen lisäksi Kiilapalstan ja Strömbergin alueet. Vaasan 24. kaupunginosaan kuuluu Huutoniemen pienalueen lisäksi myös Teeriniemi. ==Historia== Huutoniemestä tuli saari maankohoamisen seurauksena noin 1000-luvulla. Kaupungin perustamisen aikoihin se oli jo tullut osaksi manteretta. Alueen kautta kulki tieyhteys kaupungista Palosaaren satamaan vuodesta 1789. Kaupungin muutettua Klemetsönniemelle liikenne Huutoniemellä vilkastui, jonka yhteydessä alueesta kehittyi merkittävä asuinpaikka kaupungin laidalle. Asutusta Huutoniemellä on ollut jo vanhan Vaasan aikoihin, jolloin siellä sijaitsi luultavammin kalastajamajoja. Alue oli vähävaraisten suosiossa, sillä tontit olivat siellä halvempia kuin keskustassa tai Palosaarella. Vuosina 1914–1917 alueelle rakennettiin teollisuuden lisääntymisen myötä paljon uusia taloja kasvaneeseen asuntokysyntään vastaamiseksi. Huutoniemi liitettiin Mustasaaresta Vaasaan vuonna 1935 ja virallinen nimi vaihdettiin Huutavanmäestä Huutoniemeksi muutamaa vuotta myöhemmin. Ensimmäinen asemakaava alueelle hyväksyttiin vuonna 1942. Koska rakentamista ja talojen korjauksia sai tehdä vain kaavan mukaisesti, alkoi lounaisosassa sijainnut Vanhan Pakan alue ränsistyä. Vanha Pakka lopulta purettiin lähes kokonaan nykyisen valtatien rakentamista varten 1980-luvulla. ==Rakennuskanta== Huutoniemi on omakoti- ja rivitalovaltainen alue, jossa on pääasiassa rintamamiestyyppisiä taloja ja matalia tiilitaloja. Kerrostaloja on Huutoniemen koillisosassa. Huutoniemen vanhin nykyinen rakennuskanta on 1900-luvun alusta. Kuninkaantien ja Huutoniementien välisellä alueella on rakennuksia ennen 1940-lukua. Kuninkaantien pohjoispuolen seutu ja Kiilapalsta on rakennettu 1950- ja 1960-luvuilla. Kerrostalot ovat 1970-luvulta. ==Palvelut== Huutoniemen palveluja ovat muun muassa Kotipizza, K-Supermarket, alakoulu, kaksi pubia, thaimaalainen ravintola, kaksi päiväkotia sekä avoin päiväkoti. Siellä sijaitsee myös Vaasan keskussairaalan psykiatrinen yksikkö. Huutoniemen kirkko on Aarno Ruusuvuoren suunnittelema ja se on vuodelta 1964. ==Väestö== Vuonna 2015 Huutoniemen alueella asui 2 532 asukasta. Huutoniemen asukkaista äidinkielenään suomea puhui 80,6 %, ruotsia 10,1 % ja muita kieliä 9,3 % vuonna 2015. Alueen työvoimasta opiskelijoita oli 15,8 % ja työttömiä 9,9 % vuonna 2013. == Lähteet == *
Painelu-puhalluselvytys

Painelu-puhalluselvytyksen (PPE) tarkoituksena on keinotekoisesti ylläpitää elimistön verenkiertoa ja hapen saanti. PPE:llä saadaan aikaiseksi hetkellisesti kohtuullinen verenkierto, mutta tällä ei kuitenkaan saada pidettyä ihmistä loputtomiin "elossa". Suositeltava painelu–puhalluselvytysrytmi on 30:2, mutta myös tiheämpää puhallusrytmiä on käytetty. Painelu-puhalluselvytystä aloitettaessa on tarkistettava potilaan hengitysteiden avoimuus ja avattava ne taivuttamalla päätä kevyesti taaksepäin. PPE on suositeltu tapa elvyttää onnettomuuden uhria, jos uhri ei hengitä. Elvytystä jatketaan, kunnes ammattiapu on paikalla, hengitys palautuu tai elvyttäjän voimat ehtyvät. == Elvytysohjeet == # Jos henkilö menee elottomaksi, tarkista, onko hän herätettävissä. # Jos ei, tee hätäilmoitus numeroon 112 ja huuda apua. # Avaa hengitystiet kohottamalla leuan kärkeä ylöspäin ja tarkista hengitys esimerkiksi kämmenselällä. Jos henkilön hengitys ei ole normaalia, aloita elvytys. # Aloita paineluelvytys: painele rintalastaa 30 kertaa # Aloita puhalluselvytys: puhalla ilmaa potilaan keuhkoihin suun kautta kaksi kertaa # Toista vaiheet 4. ja 5. niin kauan, kunnes hoitohenkilökunta saapuu, potilaan hengitys palautuu normaaliksi tai et jaksa enää elvyttää. Käytä aikuisen paineluelvytykseen kumpaakin kättä, kämmenet päällekkäin. 1–8-vuotiaan lapsen paineluelvytykseen käytetään yhtä kämmentä. Alle yksivuotiaille käytetään kahta tai kolmea sormea. Lapsen painelu- puhalluselvytyksessä ennen painelun aloittamista tehdään viiden alkupuhalluksen puhalluselvytys, koska yleisin tajuttomuuden syy lapsilla on henkitorven tukos. Ohjeet muuttuvat ajan myötä. == Muuta == Bee Gees -yhtyeen ”Stayin’ Alive” -kappaleessa on juuri sopiva 104 iskun tempo paineluelvytykseen. Vastaavanlainen on Queenin "Another One Bites the Dust", missä on 110 iskua-per-minuutti ja muistiinpainuva rumpurytmi. == Katso myös == * Ensiapu * Anne-nukke == Lähteet == == Aiheesta muualla == * Elvytys SPR:n verkkosivuilla. Luokka:Ensihoito
Suvilahti (Vaasa)

Suvilahti () on Vaasan kaupunginosa. Se sijaitsee noin kolme kilometriä kaupungin keskustasta etelään aivan meren rannassa. Asuntorakentaminen alueella alkoi syksyllä 1969. Alue oli myös vuoden 2008 asuntomessujen pitopaikka. Vuonna 2015 Suvilahdessa asui 2 954 asukasta. Suvilahti muodostaa Vaasan 25. kaupunginosan, johon kuuluu myös Korkeamäki. Vaasan kaupunginhallinnon tilastoalueista molemmat myös kuuluvat Suvilahden suuralueeseen. == Palvelut == Liikekeskus, nykyinen Suvi Center valmistui 1975. Liikekeskuksesta löytyvät K-market Suvilahti,parturi-kampaamo Silk Line,Cash in ja Kotipizza. Koulun tiloissa toimii kirjasto. Suvilahdessa on myös nuorisotalo Suviboxi, jonka yhteydessä on opiskelija-asuntokohde. Alueelta löytyy kaupungin omistama pieneläinklinikka. Ostoskeskus remontoitiin vuonna 2010. == Asemakaava == Alueen asemakaava on ainutlaatuinen Vaasassa. Moottoriajoneuvoliikenne on pysytetty mahdollisimman etäällä asutuksesta. Kevyttä liikennettä varten on omat ajoväylänsä. Alkuperäinen, vuoden 1965 kaava tehtiin arkkitehtikilpailulla. Se koostuu lähinnä kaksi- ja kolmikerroksisista kerrostaloista. Messualueelle tuli omakotitaloja, kerrostaloja ja yhtiömuotoisia pientaloja. == Suvilahti-seura == Suvilahdessa toimii Suvilahti-seura, joka järjestää muun muassa talviriehoja, hiihto- sekä maastojuoksukilpailuja ja suuria siivoustalkoita. == Yhteydet == Suvilahden ja keskustan välillä kulkevat paikallisliikenteen linjat 7 ja 9. == Harrastusmahdollisuudet == Suvilahdessa on monia lenkkipolkuja sekä kauniita rantateitä lenkkeilyä varten. Talviaikaan jäälle pääsee hiihtämään ja reippailemaan. Suvilahdessa on myös aidattu koirapuisto sekä sen vieressä viherpeukaloille kasvimaa-alue, josta on mahdollista vuokrata itselleen oma kasvimaa. Aivan lähellä on myös jäähalli ja Kaarlen Kenttä yleisurheilua varten. Suvilahdessa sijaitsi ennen seurakuntakoti, jossa oli Vaasan suomalaisen seurakunnan järjestämä tyttökerho ja pyhäkoulu. == Muuta == Vappuna 2010 Suvilahdessa oli joukkotappelu, johon osallistui sekä maahanmuuttajataustaisia että suomalaisia henkilöitä.http://www.pohjalainen.fi/Article.jsp?article=497169&utm;_source=rss_feed&utm;_medium=rss&utm;_campaign=maakuntaVasabladet 05.05. 2010 Suvilahden itäosassa sijaitsee entinen kaatopaikka, jonka käyttö lopetettiin 1980-luvulla. Kaatopaikka suljettiin virallisesti 2004. Kaatopaikan biokaasua käytetään voimalaitoksessa, joka rakennettiin asuntomessujen yhteydessä. == Lähteet == == Aiheesta muualla == *Suvilahtiseura Suvilahti-seuran kotisivut *Vaasan kaupunki *
Ally McBeal

Ally McBeal on vuosina 1997–2002 tuotettu yhdysvaltalaisen FOX- televisiokanavan draamakomediasarja, joka kertoo bostonilaisen Cage & Fish -lakiasiaintoimiston tapahtumista. Sarja ei käsittele pelkästään oikeusjuttuja, vaan nimihenkilön ja muidenkin ihmissuhteita. Nimiroolia, Ally McBeal -nimistä juristia esitti Calista Flockhart. Sarjan käsikirjoittaja- tuottajana toimi David E. Kelley. Sarja voitti muun muassa seitsemän Emmy- palkintoa ja neljä Golden Globea (lisäksi sarja sai useita ehdokkuuksia). Vuonna 1999 sarjasta tuotettiin myös lyhytikäiseksi jäänyt Ally-niminen spin- off-rinnakkaissarja, jossa kuvamateriaalia otettiin alkuperäisestä sarjasta ja jaksojen pituus lyheni oikeussalikohtausten poistamisen myötä puolen tunnin mittaisiksi. Sarjan musiikista on ilmestynyt vuonna 1998 kokoelma Songs from Ally McBeal. Sarjan erikoisuutena olivat Allyn hallusinaatiot (muun muassa tietokoneella animoitu tanssiva vauva, joka valittiin sarjaan päähenkilön biologisen kellon vertauskuvaksi). == Päähenkilöt == ==Lähteet== == Aiheesta muualla == * Sarjasta TKtv sivuilla * * Tv.comin sivut sarjasta *
Han Myeong-sook

Han Myeong-sook (, s. 24. maaliskuuta 1944 Pjongjang) on eteläkorealainen poliitikko. Uri-puoluetta edustava Han oli Etelä-Korean ensimmäinen naispuolinen pääministeri huhtikuusta 2006 maaliskuuhun 2007. Han Myeong-sook on kotoisin nykyisen Pohjois-Korean pääkaupungista Pjongjangista, mutta hänen perheensä pakeni etelään Korean sodan syttyessä 1950. Seuranneina vuosikymmeninä Etelä-Korea oli hallinnoltaan autoritaarinen, ja lähes diktatorinen valtio vainosi demokraattisia uudistuksia vaatineita toisinajattelijoita. Myös Han vietti 1970-luvun lopussa kaksi vuotta vankilassa osallistuttuaan demokraattien mielenosoituksiin. Han valmistui Ehwan yliopistosta pääaineenaan ranskalainen kirjallisuus. Etelä-Korean yhteiskunnan nykyaikaistuessa ja demokratisoituessa 1980-luvulla hän oli yksi feministisen liikkeen johtohahmoja maassa, jossa perinteinen konservatismi ja tasa-arvon vähättely olivat vakiintunut tapa. Aktivismistaan huolimatta hän pysytteli puoluepolitiikassa maltillisilla linjoilla. 1990-luvulla Han oli yksi Korean politiikan uusista vahvoista naisista, joita alkoi nousta ministereiksi ja jopa puolueiden johtoon. Han Myeong Sook on istunut Etelä- Korean parlamentissa kaksi kautta Uri-puolueen edustajana. Vuonna 2001 hän oli tasa-arvoministerinä ja vuonna 2003 ympäristöministerinä. Keväällä 2006 Korean edellinen pääministeri Lee Hae-chan joutui eroamaan skandaalin seurauksena, hän kun oli ollut pelaamassa golfia rautatieläislakon ajaessa koko maan samaan aikaan liikennekaaokseen. Presidentti Roh Moo-hyun nimitti Hanin ehdokkaaksi virkaan, ja parlamentti hyväksyi valinnan 19. huhtikuuta 2006 äänin 182–77. Etelä-Korean pääministerillä on perinteisesti ollut melko vähän valtaa, presidentin ollessa etusijalla. Roh antoi kuitenkin pääministeriensä toimia itsenäisesti sisäpoliittisissa asioissa. Joka tapauksessa naisen valintaa näin korkeaan asemaan voitiin pitää selvänä merkkinä Korean kulttuurin viimeaikaisesta muutoksesta. Han Myeong-sook erosi pääministerin virasta 6. maaliskuuta 2007. Han oli ilmoittanut eroaikeistaan jo edellisessä kuussa ja luopui asemastaan kansalliskokouksen päätettyä istuntokautensa. South Korean prime minister resigns Hänen seuraajakseen valittiin jo aiemmin virkaatekevänä pääministerinä toiminut Han Duck-soo. Han Myeong Sook ei vielä eronsa aikaan kommentoinut huhuja, joiden mukaan hän aikoisi pyrkiä presidentiksi maan joulukuussa 2007 järjestettävissä vaaleissa. Myöhemmin hän suostui ehdokkaaksi. ==Lähteet== == Aiheesta muualla == *Etelä-Korea sai naispääministerin (Helsingin Sanomat) Luokka:Etelä-Korean pääministerit Luokka:Vuonna 1944 syntyneet Luokka:Elävät henkilöt
Jari Venäläinen

Jari Petri Mikael Venäläinen (s. 21. elokuuta 1967 Pieksämäki) on suomalainen entinen keski- ja kestävyysmatkojen juoksija sekä maastojuoksija. Venäläinen voitti 1 500 metrin juoksun Suomen mestaruuden Helsingissä 1991 ajalla 3.43,90. Hopeaa hän saavutti 1987, 1992 ja 1993 sekä pronssia 1988 ja 1989. Hallissa Venäläinen voitti SM-kultaa 1 500 metrillä 1992 ja 3 000 metrillä 1994 http://www.gbrathletics.com/nc/fini.htm sekä hopeaa 800 metrillä 1992, 1 500 metrillä 1988 ja 3 000 metrillä 1993. Maastojuoksun lyhyen radan SM-kultaa Venäläinen voitti 1992 ja 1993 http://www.gbrathletics.com/nc/fin.htm. Hän osallistui myös Splitin EM-kilpailuissa 1990 1 500 metrin juoksuun. Venäläinen juoksi 1 500 metrin ennätyksensä 3.38,03 Malmössä 10. elokuuta 1989. Tuloksellaan hän on matkan kaikkien aikojen kuudenneksi nopein suomalaisjuoksija. http://www.apulanta.fi/matti/yu/suomi.html Maililla Venäläinen juoksi hallissa vuonna 1986 19-vuotiaiden Suomen ennätyksen 4.09,4. Seuratasolla Venäläinen edusti Lahden Ahkeraa. Jarin puoliso on entinen juoksija Marjo Venäläinen. Heillä on kaksi yhteistä lasta. Hänen nykyinen ammattinsa on Ruokolahdella koulun ylä- ja ala-asteen liikunnan opettaja. Lisäksi hän on terveystiedon opettaja. == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1967 syntyneet Luokka:Elävät henkilöt
Etaani

Etaani (C2H6) on alkaaneihin kuuluva palava, helposti syttyvä kaasumainen hiilivety. Se on normaaliolosuhteissa väritön ja hajuton. == Palaminen == Etaanin palaessa syntyy hiilidioksidia ja vettä. : 2 C2H6 \+ 7 O2 → 4 CO2 \+ 6 H2O == Tuotanto ja käyttö == Etaania eristetään maakaasusta ja maaöljystä. Suurimmat sen tuottaja- ja kuluttajamaat ovat Yhdysvallat ja Kanada. Yhdistettä käytetään pääasiassa eteenin valmistukseen krakkaamalla. Muita etaanista valmistettavia yhdisteitä ovat vinyylikloridi, asetaldehydi, etikkahappo, kloorietaani, 1,1-dikloorietaani ja 1,1,1-trikloorietaani. Etaani voidaan nesteyttää ja sitä käytetään jonkin verran polttoaineena ja kylmäaineena.David E. Mears & Alan D. Eastman: Hydrocarbons, Kirk-Othmer Encyclopedia of Chemical Technology, John Wiley & Sons, New York, 2005. Viitattu 5.8.2013Karl Griesbaum, Arno Behr, Dieter Biedenkapp, Heinz-Werner Voges, Dorothea Garbe, Christian Paetz, Gerd Collin, Dieter Mayer & Hartmut Höke: Hydrocarbons, Ullmann’s Encyclopedia of Industrial Chemistry, John Wiley & Sons, New York, 2000. Viitattu 5.8.2013 Kaupallinen puhdas tuote sisältää vähintään 95 % etaania, jossa epäpuhtauksina voi esiintyä hiilidioksidia, metaania, eteeniä, propeenia ja propaania. == Lähteet == == Aiheesta muualla == *Aga: Etaanin käyttöturvallisuustiedote, viitattu 15.3.2015. * *Etaanin rakenne *PubChem: Ethane Luokka:Alkaanit
Nuorisokuoro Agape

Nuorisokuoro AGAPE on vuonna 1998 Kuopion helluntaiseurakunnassa perustettu nuorten gospelkuoro. Aluksi kuoro esiintyi vain kotiseurakunnassaan, mutta myöhemmin se alkoi keikkailla vaihtelevalla tahdilla ympäri Suomea. Kuoro on esiintynyt Juhannuskonferenssissa, joka on Keuruun suurin kesätapahtuma, ja käynyt esiintymismatkoilla Kanadassa ja Ruotsissa. == Kokoonpano == Kuoron johtajana on alusta alkaen toiminut Hannele Voutilainen (o.s. Ulmanen). Kuorossa on noin 50 laulajaa, ja heitä säestää yhtye. Yhtyeen kokoonpano on piano, basso, kitara, rummut, kaksi viulua ja kaksi trumpettia. == Diskografia == * Pisaroita, 2004http://www.fono.fi/Dokumentti.aspx?esittaja=Agape&ID;=d475b94a-341f-48b8-9e8d-ed0c214ce497. Levyn nimikappale on ennen julkaisematon. ==Lähteet== Luokka:Suomalaiset nuorisokuorot Luokka:Kuopion musiikki
Sami Alanen

Sami-Petteri Alanen (s. 28. syyskuuta 1971) on suomalainen keski- ja kestävyysmatkojen juoksija sekä maastojuoksija. Alanen voitti 1 500 metrin juoksun Suomen mestaruuden Tuusulassa vuonna 1994 ajalla 3.47,68. Hän oli mukana samalla matkalla Helsingin EM-kisoissa samana vuonna. Seuratasolla Alanen edustaa Lahden Ahkeraa. == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1971 syntyneet Luokka:Elävät henkilöt
Fritzie Zivic

Ferdinand "Fritzie" Zivic, "Croat Comet" (8. toukokuuta 1913 Lawrenceville, Pennsylvania – 17. toukokuuta 1984 Pittsburgh, Pennsylvania) oli yhdysvaltalainen välisarjan nyrkkeilijä. Vaikka hän hävisi urallaan 65 ammattilaisottelua, pidetään häntä suuressa arvossa, ja vuonna 1993 hänet valittiin International Boxing Hall of Fameen. Zivicin tyyliin kuului nyrkkien lisäksi käyttää myös muita ruumiinosiaan, esimerkiksi päätään ja kyynärpäitään. Zivicin vuonna 1931 alkanut ja 18 vuotta kestänyt ammattilaisnyrkkeilyura oli erittäin värikäs. Hän otteli ammattilaisurallaan 230 ottelua, joista voitti 159 (80 tyrmäyksellä), hävisi 65 ja 9 päättyi ratkaisemattomaan. Vuonna 1940 Zivic voitti Sammy Angottin ja pääsi ottelemaan Henry Armstrongia vastaan välisarjan maailmanmestaruudesta. Samana vuonna 4. lokakuuta New Yorkin Madison Square Gardenissa käydyssä 15-eräisessä ottelussa hän voitti Armstrongin ja maailmanmestaruuden. Vuonna 1941 Zivic puolusti mestaruuttaan Armstrongia vastaan ja voitti tämän 12 erässä, mutta hävisi seuraavassa ottelussaan Freddie "Red" Cochranelle. Hän jatkoi uraansa vielä kahdeksan vuoden ajan, mutta ei enää taistellut tittelien voitoista. Lopetettuaan uransa vuonna 1949 Zivic yritti ensin promoottorin ja managerin uraa ilman mainittavampaa menestystä. Hän työskenteli sittemmin muun muassa terästehtaalla sekä viini-, viski- ja olutkauppiaana, baarimikkona ennen ryhtymistään kattiloiden valmistajaksi. ===Viitteet=== ==Aiheesta muualla== * Fritzie Zivicin ammattilaisottelujen tilastot Boxrecissä * Lawrenceville: Fritzie Zivic * Uutinen Zivicin kuolemasta New York Times -lehdessä * http://www.ibhof.com/zivic.htm Luokka:Yhdysvaltalaiset nyrkkeilijät Luokka:Vuonna 1913 syntyneet Luokka:Vuonna 1984 kuolleet
Seppo Koskinen

Seppo Koskinen voi tarkoittaa seuraavia henkilöitä: *Seppo Koskinen, lääkäri ja THL:n tutkimusprofessori *Seppo Koskinen (s. 1950), työoikeuden professori *Sedu Koskinen (s. 1957), ravintoloitsija ja yrittäjä
Carlos Zárate

Carlos Zárate Serna, "El Cañas", (s. 23. toukokuuta 1951 Tepitossa, liittovaltion alueella, Meksikossa) on meksikolainen entinen kääpiösarjan nyrkkeilijä. Hänen uransa parhaat vuodet ajoittuivat 1970-luvulle, jolloin hän oli painoluokassaan maailman huipulla. Amatööriurallaan Zárate otteli 33 ottelua, joista voitti kaikki, 30 tyrmäyksellä. Vuonna 1970 alkaneella ammattilaisurallaan hän otteli 65 ottelua, joista voitti 61 (58 tyrmäyksellä) ja hävisi neljä. 23 ensimmäisessä ammattilaisottelussaan hän voitti vastustajansa tyrmäyksellä ennen kuin 30. tammikuuta 1974 voitti Victor Ramirezin pisteillä. Tämän jälkeen hän jälleen tyrmäsi kaikki vastustajansa ennen vuotta 1978. Vuonna 1976 hän voitti WBC-liiton kääpiösarjan maailmanmestaruusottelussa Rodolfo Martinezin tyrmäyksellä yhdeksännessä erässä. Hän puolusti mestaruuttaan tyrmäyksillä Paul Ferreria, Waruinge Nakayama ja Fernando Cabanelaa vastaan. 23\. huhtikuuta vuonna 1977 Zárate kohtasi Inglewoodissa, Kaliforniassa WBA-liiton maailmanmestarin, maanmiehensä Alfonso Zamoran, jonka tilasto ennen ottelua oli 29-0 29:llä tyrmäyksellä. Neljännessä erässä Zamora kävi lattiassa kolmesti ennen kuin hänen isänsä heitti pyyhkeen kehään. Zárate julistettiin kiistattomaksi maailmanmestariksi, mutta vain epävirallisesti, kun kumpikaan liitto ei suostunut tunnustamaan ottelua. Ring Magazine -lehti valitsi Záraten vuoden nyrkkeilijäksi. Zárate puolusti WBC-liiton kääpiösarjan mestaruuttaan menestyksekkäästi Danilo Batistaa, Juan Francisco Rodriguezia, Alberto Davilaa, Andres Hernandezia ja Emilio Hernandezia vastaan. 28. lokakuuta 1978 hän otteli WBC-liiton ylemmän kääpiösarjan mestaruudesta Wilfredo Gomezia vastaan, mutta hävisi teknisellä tyrmäyksellä viidennessä erässä. Zárate palasi tappionsa jälkeen takaisin kääpiösarjaan, missä hän menestyksekkäästi puolusti mestaruuttaan Mensah Kpalongoa vastaan. 3. kesäkuuta 1979 hän puolusti mestaruuttaan Lupe Pintoria vastaan. Pintor kävi neljännessä erässä lattiassa, mutta Zárate lopulta hävisi kamppailun pistein 142-143, 142-143, 145-133. Pintorille kärsityn tappion jälkeen Zárate lopetti uransa, mutta palasi takaisin vuonna 1986. Hän voitti 12 peräkkäistä ottelua ennen tappiotaan WBC:n ylemmän kääpiösarjan mestaruusottelussa Jeff Fenechille 16. lokakuuta 1987. 29. helmikuuta 1988 hän otteli samasta tittelistä vielä Daniel Zaragozaa vastaan, mutta hävisi jälleen ja lopetti uransa lopullisesti. Vuonna 1994 Zarate valittiin nyrkkeilyn Hall of Fameen. ==Aiheesta muualla== * Carlos Záraten ammattilaistilastot * http://www.ibhof.com/zarate.htm Luokka:Meksikolaiset nyrkkeilijät Luokka:Vuonna 1951 syntyneet Luokka:Elävät henkilöt
Daniel Zaragoza

Daniel Zaragoza (s. 11. joulukuuta 1957 Méxicossa, Meksikossa) on meksikolainen entinen kääpiösarjan ja ylemmän kääpiösarjan nyrkkeilijä. Kolme vuotta kestäneellä amatööriurallaan Zaragoza saavutti 54 voittoa ja 4 tappiota. Moskovan olympialaisten 1980 jälkeen hän ryhtyi ammattilaiseksi. 1982 hän voitti Meksikon kääpiösarjan mestaruuden ja puolusti sitä menestyksekkäästi kymmenen kertaa. 4. toukokuuta 1985 hän voitti WBC-liiton kääpiösarjan mestaruuden ottelussa Freddie Jacksonia vastaan, mutta hävisi sen kolme kuukautta myöhemmin seuraavassa ottelussaan Miguel Loraa vastaan. Hän hävisi myös seuraavan ottelunsa Jeff Fenechiä vastaan. 29. helmikuuta 1988 hän voitti NABF-mestaruuden ylemmässä kääpiösarjssa Mike Ayalalta ja puolusti sitä menestyksekkäästi Aaron Lopezia ja Darryl Thigpeniä vastaan. 29\. helmikuuta 1988 Zaragoza otteli WBC-liiton ylemmän kääpiösarjan mestaruudesta maanmiestään Carlos Zaratea vastaan ja voitti ottelun teknisellä tyrmäyksellä kymmenennessä erässä. Hän puolusti mestaruuttaan Seung Hoon Leetä (ratkaisematon), Valerio Natia, Paul Bankea, Frankie Duartea ja Chan Yong Parkia vastaan, kunnes toisessa ottelussaan Bankea vastan 13. huhtikuuta 1991 hävisi teknisellä tyrmäyksellä yhdeksännessä erässä. Vuonna 1991 hän voitti Moi Hernandezin ja eteni mestaruusotteluun WBC:n ylemmän kääpiösarjan mestaria Kiyoshi Hatanakaa vastaan. Hän voitti 12-eräisen ottelun pisteillä ja puolusti mestaruuttaan Chun Huhia ja Paul Bankea vastaan kunnes 20. maaliskuuta 1992 hävisi Thierry Jacobille. Saman vuoden joulukuussa hän kohtasi mestaruusottelussa Tracy Harris Pattersonin ottelussa, joka päättyi ratkaisemattomaan. Uusintaottelussa seuraavan vuoden syyskuussa hän hävisi, mutta ei luovuttanut, vaan oli jälleen vuonna 1995 saman tittelin mestaruusottelussa vastassaan mestari Hector Acero Sanchez. Ottelu päättyi ratkaisemattomaan, mutta uusintaottelussa neljä kuukautta myöhemmin Zaragoza, joka tuolloin oli 35 vuoden ikäinen, voitti 12 erää kestäneen kamppailun ja oli jälleen mestari. Hän puolusti titteliään Joichiro Tatsuyoshia, Tsuyoshi Haradaa, Wayne McCullougha ja toistamiseen Tatsyoshia vastaan ennen kuin 6. syyskuuta vuonna 1997 hävisi maanmiehelleen Erik Moralesia vastaan, minkä jälkeen lopetti uransa. Ammattilaisurallaan Zaragoza otteli 66 kertaa. Otteluista 55 päättyi hänen voittoonsa (28 tyrmäystä), kahdeksan tappioon ja kolme ratkaisemattomaan. Vuonna 2004 hänet valittiin Nyrkkeilyn Hall of Fameen. ==Aiheesta muualla== * Zaragozan ammattilaistilatsot Boxrec- tietokannassa * Zaragoza IBHOF:n sivuilla Luokka:Meksikolaiset nyrkkeilijät Luokka:Vuonna 1957 syntyneet Luokka:Elävät henkilöt
Jigotai

Jigotai ry on 1970 perustettu Jyväskylän ja Keski-Suomen suurin budoseura. Tällä hetkellä budolajeja Jigotaissa ovat aikido, iaido, judo, jujutsu, karate, kickboxing, taido ja taiji. Seuralla on monissa lajeissa aktiivista junioritoimintaa. ==Aiheesta muualla== *Jigotai Ry:n kotisivut Luokka:Suomalaiset budoseurat Luokka:Suomalaiset taidoseurat Luokka:Jyväskyläläiset urheiluseurat Luokka:Vuonna 1970 perustetut urheiluseurat
Dysforia

Dysforialla tarkoitetaan epämiellyttävää oloa tai huonovointisuutta. Se on euforian vastakohta. Dysforiasta kärsivä henkilö ajattelee, että mikään ei ole oikein. Esimerkkejä dysforiasta ovat muun muassa sukupuolidysforia jota kärsivä ei ole tyytyväinen omaan sukupuoleensa ja pituusdysforia jossa henkilö kokee pituutensa epämiellyttäväksi. Jätti- ja lyhytkasvuisuuden aiheuttamaa pituusdysforiaa voi selittää yhteiskunnan mitoittuminen ihmisten keskipituuksiin. Syömishäiriöt ja masennus ovat yleisiä dysforiasta kärsivillä. Termiä käytetään muun muassa kuvattaessa lääkkeen tai päihteen epämiellyttäviä vaikutuksia. Luokka:Mielialahäiriöt Luokka:Seulonnan keskeiset artikkelit
Konginkankaan kantri

Konginkankaan kantri on jyväskyläläinen musiikki-, teatteri- ja performanssiryhmä. == Tuotantoa == === Performanssit === * "Metsän Voima" Jyväsjärvi saari, Jyväskylä (1993) * "Kantri Sapiens" Korkeasaaren eläintarha vanha karhulinna, Helsinki (1994) === Kuvatallenteet === * "Laura Palmer" musiikkivideo, ohjaus Ismo Virtanen 1991 * "Hauki on kala" musiikkivideo, ohjaus Ismo Virtanen 1992 Esitetty ainakin NoTV :ssä (MTV3) 1993 * "Sauna" musiikkivideo, ohjaus Ismo Virtanen 1993 Esitetty mm. Tampereen elokuvajuhlat 1993, YLE TV1:ssä "Punaista vaniljaa"-vuoden 1993 parhaat kotimaiset musiikkivideot, Oulun musiikkivideofestivaalit 1993 * "Jääkarhu soitti kerran Afrikkaan" animaatio, ohjaus Ismo Virtanen ja Mariko Härkönen, musiikin tuotanto Aki Vilkamaa, laulaja Rane Rautiainen 1997 Esitetty satunnaisesti YLE TV1:ssä, Voittanut erikoispalkinnon ja napinpainajien palkinnon Tampereen elokuvajuhlat 1998. Englanninkielinen versio "Bear it and grin" laulajana Billy Carson. pääpalkinto Travelling Rennes Film Festival 1998. == Näyttelijät == * Marko Konitohtori Utter (ATV) * Marko Länsiö (RIP) * Olli Laakso * Janne Yli-Jaskari * Olli-Pekka Särkkä * Ismo Virtanen * "valomiehet" Aki Vilkamaa (RIP), Arto Repo, Teppo Utter, Erkki Piirainen, Kari Hokkanen, Vesa Utter, Kimmo Parantainen (RIP) ==Aiheesta muualla== * http://www.myspace.com/konginkankaankantri * Jääkarhu soitti kerran Afrikkaan Youtubessa == Lähteet == Luokka:Suomalaiset elokuva-alan henkilöt Ismo Virtanen Elonetissä Helsingin sanomat/Radio ja TV-ohjelmat/Videopolis TV1 Keskisuomalainen: Rockryhmän performanssi koleasti käyntiin Luokka:Suomalaiset taiteilijaryhmät Luokka:Suomalaiset performanssitaiteilijat
Siedätyshoito

Siedätyshoito on allergologinen hoito, jossa potilasta altistetaan vähitellen allergeeneille sietokyvyn lisäämiseksi ja IgE-välitteisten allergisten reaktioiden lievittämiseksi. __TOC__ == Ominaisuudet == Allergeeneista tavallisimmat siedätyshoidossa ovat koivu, timotei, ampiainen ja mehiläinen – harvoin kissa, koira ja hevonenErkka Valovirta (2016). Siedätyshoito. Lääkärin käsikirja. Duodecim Kustannus Oy.. Hoito on sitovaa ja pitkäjännitteistä. Hoidon aloituksessa huolellinen ohjaus on tärkeää ja sitä on jatkettava koko hoidon ajan. Hoidon aloittaa aina asiaan perehtynyt lääkäri. Ruokasiedätyksen aloitus tehdään yliopistosairaaloissa ja keskussairaaloissa. Allergeeni voidaan annostella pistoshoitona, kielenalustablettihoitona ja ruokasiedätyksen tapauksessa kyseisellä ruoka-aineella sellaisenaan. Pistossiedätyshoito ja tablettisiedätyshoito jatkuvat yleensä kolmen vuoden ajan, ruokasiedätys noin puolen vuoden ajan. Pistossiedätyshoidossa pistetään pieniä annoksia allergeenia 6–8 viikon välein. Tablettisiedätyshoidossa tabletteja nautitaan joka päivä ympäri vuoden ajan. Ruokasiedätyksessä nautitaan päivittäin pieni annos allergeenia kohottaen annosta vähitellen. == Syyt == Siedätyshoitoa voidaan käyttää 3-5 ikävuodesta alkaen, kun IgE- välitteinen allerginen sairaus, kuten allerginen nuha, allerginen konjunktiviitti, pistiäisallergia ja allerginen astma, aiheuttaa potilaalle merkittävää haittaa. Hoitoa kannattaa käyttää erityisesti siitepölyn, huonepölypunkin ja eläinten aiheuttamissa allergioissa. Hoito on parasta aloittaa sairauden varhaisessa vaiheessa. Siedätyshoidon vasta-aiheisiin kuuluu immunologiset sairaudet, syöpätaudit, vaikeat sydänsairaudet, vaikeat keuhkosairaudet, jatkuva glukokortikoidolääkitys, beetasalpaajahoito, raskaus ja imetys. == Vaikutukset == Hoidon teho on hyvä allergisen nuhan hoidossa ja mehiläis- ja ampiaisallergiassa. Joskus se voi jopa estää tai hidastaa allergisen astman puhkeamista. Hoitotulos saattaa kestää pitkäänkin, jopa 10–15 vuotta ja oireet saattavat vähentyä 80–90 prosenttia. Siitepölyvalmisteilla teho on säilynyt useimmilla hyvänä 3–6 vuotta. Yhdessä siitepölyallergian hoidosta tehdyssä tutkimuksessa haitalliset oireet olivat palanneet noin joka kolmannelle hoidetulle neljän vuoden kuluessa. Aloitettu hoito lopetetaan, ellei kahden vuoden kuluessa saada osoitettavaa hyötyä. Ruokasiedätystutkimuksissa on saatu aikaiseksi 80 %:lla hoidetuista joko täydellinen ruoka-aineen sietokyky tai ainakin osittainen sietokyvyn lisääntyminen. Mika Mäkelä, Petri Kulmala, ym. Ruokasiedätys - uusi ajattelutapa ja hoito ruoka-aineallergioihin, Lääketieteellinen Aikakauskirja Duodecim, 2011;127(12):1263-71. == Katso myös == *Altistushoito == Lähteet == == Aiheesta muualla == * Allergia- ja astmaliitto: Siedätyshoito * Käypä hoito: Siedätyshoito * Terveyskirjasto: Siedätyshoito * Terveyskirjasto, Lääketieteen sanasto: Siedätyshoito Luokka:Lääketieteelliset hoidot
Pierre Laigle

Pierre Laigle (s. 2. syyskuuta 1970, Auchel, Ranska) on ranskalainen jalkapalloilija. Hän aloitti RC Lensissä, nyt pelaa Saint- Priestissä.http://www.sitercl.com/Fichejo/L/laiglepi.htm Hän on edustanut myös mm. Lyonia, U.C. Sampdoria ja Montpellier HSCta. Laigle on keskikenttäpelaaja. == Lähteet == ===Viitteet=== Luokka:Ranskalaiset jalkapalloilijat Luokka:Vuonna 1970 syntyneet Luokka:Elävät henkilöt
Donat Acklin

Donat Acklin (s. 6. kesäkuuta 1965) on sveitsiläinen rattikelkkailija. Hän edusti Sveitsiä olympialaisissa 1992 ja 1994, joissa hän voitti neljä mitalia: kaksi kultaista kaksimiehisten luokassa (1992, 1994), nelimiehisten luokassa yhden hopean (1994) sekä yhden pronssin (1992). Guido Acklin, vuoden 1994 olympiahopeamitalisti samasta lajista, on Donat Acklinin veli. Debyyttikilpailussaan Calgaryssa 1988 Acklin sijoittui neljänneksi kaksimiehisten luokassa. == Lähteet == Luokka:Sveitsiläiset olympiavoittajat Luokka:Sveitsiläiset rattikelkkailijat Luokka:Vuonna 1965 syntyneet Luokka:Elävät henkilöt
Thane

Thane (), aikaisemmin Tana tai Thana, on kaupunki Intian länsirannikolla, Maharashtran osavaltiossa. Kaupunki sijaitsee Thanajoen suistoalueella Salsettesaaren pohjoisosassa noin 30 km Mumbaista koilliseen. Thane on käytännössä kasvanut yhteen Mumbain kanssa. Intian ensimmäinen rautatie avattiin Thanen ja Bombayn Victoria Terminuksen välille vuonna 1853. Kaupunki ilmoittaa portaalillaan, täsmentämättä ajankohtaa, pinta-alakseen 48,0 neliökilometriä ja väkiluvukseen 750 000–800 000 (käyttäen ilmaisua: "7,5–8 lakhia ja nousussa", lakh= 100 000). Intian vuoden 2011 väestönlaskennan mukaan kaupungin väkiluku oli kuitenkin 1 841 488. Thanessa on Mumbain lailla paljon siirtoväestöä muista Intian osavaltiosta, mutta osavaltion virallinen kieli marathi on silti yleisin kieli kaupungissa. Thane oli aiemmin mainittu yhdeksi Intian kauneimmista kaupungeista (järvien Thana) mutta nykyisin se on tunnettu lähinnä laajoista teollisuusalueistaan. Hiranandani Meadows Thane.jpg Thanemunicipaltransportnewbus.jpg Crowded Thane station on 31 Dec 2012 01.jpg|Thanen rautatieasema ==Lähteet== == Aiheesta muualla == Luokka:Maharashtran kaupungit
Sami Ylihärsilä

Sami Jussi Petri Ylihärsilä (s. 14. kesäkuuta 1975 Lapua) on suomalainen entinen keski- ja kestävyysmatkojen juoksija. Ylihärsilä voitti 1 500 metrin juoksun Suomen mestaruuden Tampereella vuonna 1996 ajalla 3.47,51 http://www.gbrathletics.com/nc/fin.htm. Seuratasolla Ylihärsilä edusti Lapuan Virkiää ja Lahden Ahkeraa. == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Vuonna 1975 syntyneet Luokka:Elävät henkilöt
Baikalinhylje

Baikalinhylje (Pusa sibirica, aik. Phoca sibirica) eli ”Baikalin norppa” on hyljelaji, joka elää ainoastaan Siperian Baikaljärvessä Venäjällä. Kanta on elinvoimainen, sen kooksi arvioidaan 80 000–100 000 yksilöä. Baikalinhylkeet painavat keskimäärin 50 kilogrammaa, enimmillään 150 kiloa. Pituutta on yleensä 1,8 metriä. Ravintona ovat pääasiassa kalat. Poikasia syntyy yleensä yksi, joskus kaksi. Sukellusaika on yleensä 20–25 minuuttia, mutta enimmillään 45–60 minuuttia. Baikalinhylje on ainoa hyljelaji, jota esiintyy pelkästään makeassa vedessä. Myös saimaannorppa ja laatokannorppa elävät makeassa vedessä, mutta ne eivät ole omia lajejaan vaan norpan alalajeja. == Lähteet == Luokka:Hylkeet
Sami Valtonen

Sami Juhani Valtonen (s. 24. huhtikuuta 1975 Lahti) on suomalainen keskimatkojen juoksija ja maastojuoksija. Valtonen voitti 1 500 metrin juoksun Suomen mestaruuden Lappeenrannassa vuonna 1997 ajalla 3.43,43 http://www.gbrathletics.com/nc/fin.htm. Matkan SM-hopeaa Valtonen on voittanut 1996 ja 1999 sekä pronssia 2002. Hallissa Valtonen on voittanut 1 500 metrillä hopeaa 2000 ja pronssia 2002 sekä 3 000 metrillä hopeaa 2000. Maastojuoksun SM-kilpailuissa henkilökohtaisella matkalla Valtonen on ollut parhaimmillaan toinen (lyhyt matka vuonna 2000). Seuratasolla Valtonen on edustanut Herralan Hukkia, Turun Tovereita, Turun Weikkoja ja Teivo Stayersia. == Lähteet == Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Vuonna 1975 syntyneet Luokka:Elävät henkilöt
Matheran

pienoiskuva|Katunäkymää pienoiskuva|Näkymää kaupunkiin vievän junaradan varrelta Matheran () on vuoristolomakylä Maharashtran osavaltiossa Intiassa. Vuonna 2001 kylän väkiluku oli 5 139. Matheran sijaitsee Länsi-Ghatien vuoristossa Intian länsirannikolla noin 800 metrin korkeudella meren pinnasta. Matkaa Mumbaihin on noin 110 kilometriä ja Puneen noin 120 kilometriä. Kaupunki on brittien luoma lomakohde, jonne paettiin Bombayn kuumia kesäkuukausia, ja se on edelleen hyvin suosittu kaupunkilaisten lomakohde. Tänne luonnonkauniin metsäisen ”pöytävuoren” huipulle pääsee vain pienen kapearaiteisen junan avulla. Öisin voi nähdä myös Mumbain valot. Useat kaupungin rakennuksista ovat brittien aikakaudelta, muun muassa vanha kirjasto ja kirkko sekä useat hotelleista. Asukkaita on n. 5 000, ja pääasiallinen toimeentulo on turismi. Useat heistä ovat käsivoimin vedettävien rikšojen kuljettajia. Matheran on Intian ympäristöministeriön päätöksellä (2006) saanut luontoarvoilleen virallisen statuksen (ecosensitive region). Kaupungin metsiköissä asustelee mm. laajat marakattiyhteisöt, ja alueen kasvi- ja perhoslajit ovat osin hyvin harvinaisista lajeista koostuvia. Alueen tiikerit metsästettiin sukupuuttoon brittien aikana, mutta useissa hotelleissa on edelleen runsaasti intiantiikerin metsästykseen liittyvää aineistoa esillä. Matheran kupeessa, vuoren rinteiden viidakossa, elää eristäytynyttä elämää myös luontaiskansoihin kuuluvia heimoja, jotka elävät pääasiassa keräilytaloutta mutta näyttäytyvät välillä myös turistikaupungin liepeillä. Useat valtionpäämiehet ovat lomailleet alueella (mm. Yhdysvaltain presidenttejä), ja paikalliset hotellit pitävät näyttävästi esillä hotelleissaan vieraillen valtionpäämiesten kuvia. == Lähteet == == Aiheesta muualla == *http://deepabhi.tripod.com/matheran.html *http://www.intian.fi/html/junat/vuoristojunat.html Luokka:Maharashtran maantiede Luokka:Intian kylät
Rooman sopimus

Rooman sopimus ( ja ) loi Euroopan talousyhteisön. Sopimus allekirjoitettiin Roomassa 25. maaliskuuta 1957. Sopimuksen allekirjoittajamaat olivat: *Saksan liittotasavalta *Belgia *Ranska *Italia *Luxemburg *Alankomaat Rooman sopimus oli tavallaan looginen jatkumo samojen kuuden allekirjoittajamaan vuonna 1951 allekirjoittamalle ns. Pariisin sopimukselle, jolla luotiin Euroopan hiili- ja teräsyhteisö. Tästä yhteistyöstä saadut kokemukset olivat kannustavia ja rohkaisivat rakentamaan vielä pidemmälle menevää eurooppalaista yhteistyötä. Sopimuksesta oli käyty pitkiä neuvotteluja Val Duchessen linnassa Brysselissä. Sen keskeinen sisältö oli Euroopan talousyhteisön (ransk. Communauté économique européenne (CEE) ja engl. European Economic Community (EEC)) perustaminen. Sopimus astui voimaan 1. tammikuuta 1958. Kun puhutaan monikkomuodossa Rooman sopimuksista, niin edellisen Euroopan vapaakauppasopimuksen lisäksi tarkoitetaan saman aikaan allekirjoitettua Euroopan atomienergiasopimusta (Euratom) (Communauté Européenne de l'Énergie Atomique (CEEA)). Myöhemmin Euroopan talousyhteisö, Euroopan hiili- ja teräsyhteisö sekä Euroopan atomienergiayhteisö ovat kokeneet monia uudistavia sopimuksia ja muodostunut Euroopan yhteisöiksi. Keskeisimmät yhteistyötä syventävät sopimukset ovat olleet: * Euroopan yhtenäisasiakirja (1986, voimaan 1987), * Sopimus Euroopan unionista (1992, voimaan 1993), kutsutaan usein nimellä Maastrichtin sopimus, jolla luotiin Euroopan yhteisöistä poliittinen unioni, Euroopan unioni, * Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta (1997, voimaan 1999), kutsutaan usein nimellä Amsterdamin sopimus, * Nizzan sopimus Euroopan unionista tehdyn sopimuksen sekä Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta (voimaan 1. helmikuuta 2003), kutsutaan nimellä Nizzan sopimus, * Lissabonin sopimus voimaan 1. joulukuuta 2009 Lissabonin sopimuksen tultua voimaan 2009 Euroopan yhteisö ei ollut enää laillisesti erillinen Euroopan unionista ja Rooman sopimuksen virallinen nimi muutettiin Euroopan unionin toiminnasta tehdyksi sopimukseksi.Presidency Conclusions Brussels European Council Council of the European Union ==Juhlakolikko== Vuonna 2007 sopimuksen allekirjoittamisesta tuli kuluneeksi 50 vuotta. Tämän kunniaksi euromaat julkaisivat yhteisen kahden euron erikoisrahan.Kolikot.com: Rooman sopimus 50v == Lähteet == Luokka:Euroopan unionin sopimukset Luokka:1957 Luokka:Rooman historia
Mirjam Tuominen

Mirjam Tuominen -nimisiä henkilöitä ovat: * Mirjam Tuominen (1913–1967), suomenruotsalainen kirjailija * Mirjam Vire-Tuominen (1919–2011), suomalainen poliitikko (SKDL)
Yleisurheilun maailmanmestaruuskilpailut 1980

Vuoden 1980 yleisurheilun MM-kilpailut järjestettiin Sittardissa Alankomaissa 14.–16. elokuuta 1980. Kisoissa järjestettiin naisten 3 000 metrin juoksu ja 400 metrin aitajuoksu, jotka eivät olleet saman vuoden Moskovan olympialaisten ohjelmassa. == Mitalistit == === Naiset === Laji Kultaa Kultaa Hopeaa Hopeaa Pronssia Pronssia 3 000 m Birgit Friedmann 8.48,05 Karoline Nemetz 8.50,22 Ingrid Kristiansen 8.58,80 400 m aidat Bärbel Broschat 54,55 Ellen Neumann 54,56 Petra Pfaff 55,84 Luokka:Yleisurheilun maailmanmestaruuskilpailut Luokka:Vuoden 1980 yleisurheilu Luokka:Alankomaiden yleisurheilu
Anders Rockas

Anders Veli Pekka Rockas (s. 7. lokakuuta 1977 Porvoo) on suomalainen keskimatkojen juoksija ja maastojuoksija. Rockas voitti 1 500 metrin juoksun Suomen mestaruuden Seinäjoella vuonna 1999 ajalla 3.50,40. Matkan SM-hopeaa hän on saavuttanut 2004 sekä pronssia 2001, 2003 ja 2005. Hallikisoista hänellä on SM-kultaa 2003 ja pronssia 2004 sekä 800 metrin hopea vuodelta 2003. Maastojuoksun SM-kisoissa Rockas on parhaimmillaan ollut kuudes lyhyellä radalla vuonna 2002. Seuratasolla Rockas edustaa Turun Urheiluliittoa. Häntä valmensi aiemmin Ari Suhonen, nykyään Rockas vastaa omasta valmennuksestaan. == Lähteet == Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Vuonna 1977 syntyneet Luokka:Elävät henkilöt
Yhtenäinen talousalue

Yhtenäinen talousalue (Единое экономическое пространство, Jedinoje ekonomitšeskoje prostranstvo, lyhenne ЕЭП) on kauppapoliittinen hanke Kazakstanin, Ukrainan, Valko-Venäjän ja Venäjän kesken. Ukrainaa lukuun ottamatta muut maat ovat valmiita allekirjoittamaan järjestelyyn liittyvät 38 sopimusta. Ukraina on valmis allekirjoittamaan vain 11 sopimusta ja odottamaan WTO-jäsenyyttä, minkä jälkeen muihin sopimuksiin olisi mahdollista palata. Ukrainan entisen pääministerin Juri Jehanurovin mukaan vapaakauppa-alueen muodostaminen on Ukrainalle mahdollista, mutta muut osat pitäisi siirtää tulevaisuuteen. Ukrainan osalta sopimuksiin liittyy kysymys integraatiosta Euroopan unioniin, koska Euroopan unionin ja toisaalta yhtenäisen talousalueen välisen kauppapolitiikan yhteen sovittaminen ilman EU:n ja Venäjän välistä kauppapoliittista yhteistyötä voi osoittautua hankalaksi. Samaa ЕЭП-lyhennettä käytetään myös Euroopan talousalueesta (ETA). == Katso myös == *Euraasian talousyhteisö *Euraasian talousunioni == Aiheesta muualla == * Artikkelikokoelma yhtenäisestä talousalueesta - Rossijskaja gazeta Luokka:Talouspolitiikka en:Eurasian Economic Community#Common Economic Space
Punainen kitara

Punainen kitara on suomalaisen laulajan Seppo Tammilehdon studioalbumi. Se julkaistiin 1994. albumi on äänitetty Mercavox-Studiossa Kangasalla ja äänittäjänä oli Tapani Puranen. == Kappaleet == * Punainen kitara - 3.33 * Vaaksa vaaraa vain - 3.02 * Et luoksein tulla saa - 3.01 * Olen lyönnissä taas - 3.27 * Sotilaat, kansat, maat - 3.02 * Ei sanaakaan - 2.56 * Kadun toisella puolella - 2.47 * Tuliset luut - 2.52 * Menee mikä menee - 3.06 * Mestarit ovat Helsingissä - 3.04 * Kyynel putosi - 2.43 * Ei kauempaa - 4.40 == Soittajat == * Tapani Puranen, koskettimet * Masi Luoma, harmonikka * Jukka Kittilä, soolokitara * Jukka Hänninen, saksofonit * Pentti Hänninen, basso * Kari Siukonen, percussion * Seppo Tammilehto, rummut, kitara, taustalaulut * Kata Laurikainen, taustalaulut * Heikki Markkula, kitara Luokka:Vuoden 1994 albumit Luokka:Seppo Tammilehdon albumit
Rossijskaja gazeta

Rossijskaja gazeta (, ) on Venäjän federaation perustama ja omistama yhteiskunnallis-poliittinen ja yleisvenäläinen sanomalehti, jonka toimituksellinen linja heijastelee Venäjän hallituksen piirissä vallitsevia mielipiteitä. Venäjän presidentti muokkasi sanomalehden toimituksen kokoonpanoa esimerkiksi 9. joulukuuta 2013 annetulla asetuksella yhdistämällä siihen Rodina-lehden toimituksen. Uutislehden lisäksi lehdellä on myös Venäjän federaation virallisen lehden asema perustuslain, liittovaltiolakien ja valtiopäivälaitoksen päätösten julkaisemisen määrittelevän lain 4. pykälän perusteella. Suomessa vastaava tehtävä on annettu Viralliselle lehdelle. Lehteä painetaan 32 paikassa Venäjällä. Sillä on 14 paikallisedustustoa ja 38 toimitusta tai kirjeenvaihtajapaikkaa Venäjällä ja ulkomailla. Lehti on alkanut ilmestyä 11. marraskuuta 1990, ja sitä painetaan broadsheet-koossa (A2). == Lähteet == ==Aiheesta muualla== *Rossijskaja gazeta *Rossijskaja gazetan Suomea koskevat artikkelit *Esittely luokka:Venäläiset sanomalehdet